Dul Xijja (; loo qoro Ḏū l-Hỉʿjah, IPA: [ðʊlˈqɑʕda]) waa bisha labo iyo tobanaad ee Kalandarka Hijriga. Sida caadiga ah, bisha Dul Xija waxay ka tirsan tahay "Bilaha Barakaysan". Bishani waxay ku dhamaataa 30 maalmood. Bisha Dul Xija waa bisha labo iyo tobanaad ee maalintiriska Hijriga ah. Intaasi waxaa dheer, bishan Dul Xija waa wakhtiga dadka Muslimiinta ahi gutaan waajibaadka Xajka, kaasi oo ka mid ah Tiirarka Islaamka. Sidoo kale, "Dhu al-Hijjah" macnaheeda saxda ah waa "U ambabaxa Xajka" ama "Bishii Xajka". Wakhtigani waxaa caalamka dhinacyadiisa ka yimaada dad badan oo Muslimiin ah, kuwaasi oo soo siyaarta Kacbada oo ku taala magaalada barakaysan ee Makka. Waxaa iyadna xusid mudan, maalinta sagaaalaad ee bishan Dul Xija waa "Maalinta Carafo". Maalinta tobanaad ee bishani Dul Xija waa Ciid al-Adxaa, "Maalin Dabaaldeg". Sida ku xusan xadiisyo badan oo laga soo weriyay Nebi Muxamed (N.N.K.H) tobanka maalmood ee ugu horeeya Dul Xijah waa kuwo aad u barakaysan oo leh fadli iyo faa'iidooyin badan. Sida ku xusan xadiiskan: